laion/Wikipedia-Exotic huggingface dataset:
কাশিমপুর রাজবাড়ি

কাশিমপুর রাজবাড়ি রাজশাহী বিভাগের নওগাঁ জেলার রাণীনগর উপজেলায় অবস্থিত ঐতিহাসিক রাজবাড়ি। রাজবাড়িটি পাগলা রাজার বাড়ি নামেও পরিচিত। রাণীনগর উপজেলার কাশিমপুর ইউনিয়নের কাশিমপুর নামক গ্রামে প্রাচীন রাজবাড়িটি অবস্থিত। উপজেলা সদর থেকে প্রায় ৫ কিলোমিটার পশ্চিমে ছোট যমুনা নদীর তীরে কাশিমপুর রাজবাড়িটি অবস্থিত। রাজবাড়িটি কাশিমপুরের পাগলা রাজা নির্মাণ করেছিলেন। তিনি নাটোরের রাজার উত্তরসূরি ছিলেন। নওগাঁ এবং এর পার্শ্ববর্তী এলাকার শাসনকাজ পরিচালনা করার জন্যই এই রাজবাড়ি নির্মাণ করা হয়েছিল ও রাজার শাসনকাল শুরু হয়। তবে এই অঞ্চলে রাজার শাসনকাল কবে থেকে শুরু হয় সঠিকভাবে সেটা জানা যায়নি। অন্নদা প্রসন্ন লাহিড়ী বাহাদুর এই অঞ্চলের শেষ রাজা ছিলেন। তার চারজন ছেলে ও একজন মেয়ে ছিল। ১৯৪৭ সালে দেশ ভাগের কিছুকাল পরে, রাজবংশের প্রায় সবাই দেশত্যাগ করে ভারতে চলে যান। তবে ছোট রাজা শক্তি প্রসন্ন লাহিড়ী ও তার পরিবার ১৯৭১ সালের মুক্তিযুদ্ধের আগ পর্যন্ত এই রাজবাড়িতে বসবাস করেছিলেন। মুক্তিযুদ্ধ শুরু হলে নিজের ও পরিবারের নিরাপত্তার জন্য তারাও রাজত্ব এবং রাজবাড়ি ছেড়ে ভারতে চলে যান। রাজবাড়িটি প্রায় ২ একর ১৯ শতক এলাকা জুড়ে অবস্থিত। রাজবাড়ির মূল ভবনের মাঝখানে চারটি গম্বুজ বিশিষ্ট একটি দুর্গা মন্দির ছিল। রাজবাড়ি প্রাঙ্গণে শিব, রাধাকৃষ্ণ ও গোপাল মন্দির ছিল। চুন, সুড়কি ও পোড়ামাটির ইট দিয়ে মন্দিরগুলো নির্মাণ করা হয়েছিল। রাধাকৃষ্ণ মন্দিরটি অন্যান্য মন্দিরগুলোর চেয়ে বেশি উচ্চতা বিশিষ্ট ছিল। দুর্গা মন্দিরের একপাশে রাজার বৈঠকখানা ছিল। মূল ভবনের পাশে একটি হাওয়াখানা ছিল। পুকুরপাড় ও নদীর ধারে কাঁচের ঘরের তৈরি একটি বালিকা বিদ্যালয় ছিল। বর্তমানে রাজবাড়ির কিছু অংশ কাশিমপুর ইউনিয়নের ভূমি অফিস হিশেবে ব্যবহার করা হয়। মন্দিরগুলোতে সনাতন ধর্মাবলম্বী মানুষ বসবাস ও পূজাঅর্চনা করেছেন। রক্ষণাবেক্ষণ ও সংস্কারের অভাবে প্রাচীন ঐতিহ্যবাহী কাশিমপুর রাজবাড়ি ও তার কারুকার্যগুলো ধ্বংসের দ্বারপ্রান্তে। বাংলাদেশের দর্শনীয় স্থানসমূহ বাংলাদেশের প্রত্নতাত্ত্বিক স্থানের তালিকা বলিহার রাজবাড়ী নাটোরের জমিদারগণ জমিদার বাড়ি "রাণীনগর উপজেলার দর্শনীয় স্থান"। জাতীয় তথ্য বাতায়ন। ২০২০-০৬-১৫ তারিখে মূল থেকে আর্কাইভ করা। সংগ্রহের তারিখ ২০২০-০৬-১০।  "কাশিমপুর রাজবাড়ি ধ্বংসের মুখে"। বাংলাদেশ প্রতিদিন। সংগ্রহের তারিখ ২০২০-০৬-১০।  আব্দুর রউফ রিপন। "শত বছরের ইতিহাস মাথায় নিয়ে দাঁড়িয়ে | ভিন্ন চোখে"। ইত্তেফাক। সংগ্রহের তারিখ ২০২০-০৬-১০।  "রাণীনগর কাশিমপুর রাজবাড়ী ধ্বংসের দ্বারপ্রান্তে, সংস্কার প্রয়োজন"। bdnewshour24.com। ২০২০-০৬-২২ তারিখে মূল থেকে আর্কাইভ করা। সংগ্রহের তারিখ ২০২০-০৬-১০।  সংবাদদাতা, নওগাঁ জেলা। "শত বছরের ইতিহাস মাথায় নিয়ে দাঁড়িয়ে আছে রাণীনগরের কাশিমপুর রাজবাড়ি"। দৈনিক ইনকিলাব। সংগ্রহের তারিখ ২০২০-০৬-১০।  "রাণীনগরের কাশিমপুর রাজবাড়ি ধ্বংসের দ্বারপ্রান্তে"। দৈনিক সংগ্রাম। সংগ্রহের তারিখ ২০২০-০৬-১০।  "নওগাঁর কাশিমপুর রাজবাড়ি দাঁড়িয়ে আছে ধ্বংসের দ্বারপ্রান্তে কালের সাক্ষী হয়ে"। Silkcity News। ২০২০-০২-১৯। সংগ্রহের তারিখ ২০২০-০৬-১০।  "ধ্বংসের দ্বারপ্রান্তে নওগাঁর ঐতিহ্যবাহী কাশিমপুর রাজবাড়ি"। ঢাকা ট্রিবিউন(বাংলা)। ২০২০-০২-১৯। ২০২০-০২-১৯ তারিখে মূল থেকে আর্কাইভ করা। সংগ্রহের তারিখ ২০২০-০৬-১০।  "নওগাঁর রাণীনগরে ধ্বংসের মুখে কাশিমপুর রাজবাড়ি"। www.deltatimes24.com। সংগ্রহের তারিখ ২০২০-০৬-১০।  "রাণীনগরের কাশিমপুর রাজবাড়ীর শেষ অংশটুকুও ধ্বংসের দ্বারপ্রান্তে"। দৈনিক জনতা। ২০২০-১২-০৫ তারিখে মূল থেকে আর্কাইভ করা। সংগ্রহের তারিখ ২০২০-০৬-১০।  "কাশিমপুর রাজবাড়ির শেষ অংশটুকুও ধ্বংসের দ্বারপ্রান্তে"। উত্তরাধিকার ৭১ নিউজ। সংগ্রহের তারিখ ২০২০-০৬-১০।
গজনি দুর্গ

গজনি দুর্গ পূর্ব-মধ্য আফগানিস্তানের গজনি শহরে অবস্থিত, একটি মধ্যযুগীয় দুর্গপ্রাকার। গজনি শহরকে একটি প্রাচীর বেষ্টিত নগর হিসবে গড়ে তোলার লক্ষ্যে ১৩শ শতাব্দীতে দুর্গটি নির্মিত হয়েছিল। দুর্গটি ৪৫ মিটার (১৪৭ ফুট) উঁচু যা গজনির আকাশসীমায় আধিপত্য বিস্তার করে। একাধিক হুমকির কারণে দুর্গটি ধ্বংসের ঝুঁকিতে রয়েছে। ইতোমধ্যে দুর্গটির ৩২টি মূল মিনারের অর্ধেকেরও বেশি ধ্বংস বা ক্ষতিগ্রস্ত অবস্থায় রয়েছে। ২০১৯ সালের জুন মাসে এক ভিডিওতে দুর্গের একটি মিনার ভেঙ্গে পড়তে দেখা যায়, যা সামাজিক মাধ্যমে বেশ আলোচিত হয়। দুর্গটি শহরের কেন্দ্রস্থলে এবং নিকটবর্তী প্রধান রাস্তাগুলিতে অবস্থিত। ভারী বৃষ্টিপাত এবং দেশটির চলমান গৃহযুদ্ধ ও সংরক্ষণের জন্য অর্থের অভাব দুর্গটির ক্ষয় তরান্বিত করছে। নির্মাণের পর হতে ৮০০ বছরেরও বেশি সময় ধরে গজনি দুর্গটি অনেক যুদ্ধের সাক্ষী হয়েছে। দুর্গটি ১৮৩৯ সালের প্রথম ইঙ্গ-আফগান যুদ্ধের ঐতিহাসিক স্থান। এযুদ্ধে ব্রিটিশ সেনারা আক্রমণ করে দুর্গটি দখল করেছিল। পরবর্তী দশকগুলিতে এই দুর্গে আরো যুদ্ধের ও সহিংসতা ঘটেছিল। ২০১৯ সালের ১৪ জুন, ভারী বৃষ্টিপাত এবং আফগান সরকারের অবহেলার কারণে দুর্গের একটি মিনার ভেঙে পড়েছিল। গজনী দুর্গের অবকাঠামো দিন দিন অবনতি হচ্ছে। দুর্গের অনেক মিনার ও দেয়াল ভেঙে পড়েছে। আফগানিস্তানে গৃহযুদ্ধ এবং অবিরত রাজনৈতিক অস্থিতিশীলতা দুর্গের অবনতিতে ভূমিকা রেখেছে। যুদ্ধ এবং তহবিলের অভাব দুর্গটির সংরক্ষণের প্রচেষ্টা বাধাগ্রস্থ করেছে। ২০১৯ সালের জুন-এ মিনার ধসে পড়ার ভিডিওটি সামাজিক মাধ্যমে আলোচিত হলে আফগান সরকার দেশের সাংস্কৃতিক ঐতিহ্য রক্ষায় এগিয়ে আসার জন্য আন্তর্জাতিক সম্প্রদায়কে আহ্বান জানিয়েছিল। জেমস রেট্রে আঁকা চিত্রের গজনির শহর ও দুর্গ, ১৮৩৯-১৮৪২ ১৮৩৯ সালে প্রথম ইঙ্গ-আফগান যুদ্ধের সময় ব্রিটিশ-ভারতীয় সেনাদের দুর্গ আক্রমণের চিত্র। ১৮৩৯ সালে গজনি মিনারের পশ্চাতে দুর্গের চিত্র। জেমস অ্যাটকিনসনের চিত্রকর্ম। গজনি দুর্গের দেয়াল। ১৯৩৯-৪০ গজনি দুর্গের গোল মিনারসমূহ, ১৯৩৯-৪০ আফগানিস্তান প্রবেশদ্বার গজনি মিনার কালা-ই-জঙ্গি "Ghaznī"। britannica.com। ১৯ সেপ্টেম্বর ২০১৮ তারিখে মূল থেকে আর্কাইভ করা। সংগ্রহের তারিখ ১৯ সেপ্টেম্বর ২০১৮।  "Ancient tower collapse caught on camera in Ghazni in Afghanistan"। abc.au। ১৪ জুন ২০১৯ তারিখে মূল থেকে আর্কাইভ করা। সংগ্রহের তারিখ ১৪ জুন ২০১৯।  "Battle of Ghuznee"। britishbattles.com। ১১ সেপ্টেম্বর ২০১৮ তারিখে মূল থেকে আর্কাইভ করা। সংগ্রহের তারিখ ১৯ সেপ্টেম্বর ২০১৮।  "Ghazni's ancient tower collapses in Afghanistan"। bbc.com। ১৪ জুন ২০১৯ তারিখে মূল থেকে আর্কাইভ করা। সংগ্রহের তারিখ ১৪ জুন ২০১৯।  "In pictures: Ghazni's undiscovered Afghan treasure trove"। bbc.com। ১৯ সেপ্টেম্বর ২০১৮ তারিখে মূল থেকে আর্কাইভ করা। সংগ্রহের তারিখ ১৯ সেপ্টেম্বর ২০১৮।  "Ghazni's ancient tower collapses in Afghanistan"। bbc.com। ১৪ জুন ২০১৯ তারিখে মূল থেকে আর্কাইভ করা। সংগ্রহের তারিখ ১৩ জুন ২০১৯।
কন্নড় প্রভা

কন্নড় প্রভা কর্ণাটকের একটি প্রধান কন্নড় পত্রিকা। এর যৌথ মালিকানায় আছেন জুপিটার ক্যাপিটাল, রাজীব চন্দ্রশেখর প্রতিষ্ঠিত একটি সংস্থা, যিনি ভারতীয় জনতা পার্টির সংসদ সদস্য এবং দ্য নিউ ইন্ডিয়ান এক্সপ্রেস গ্রুপ, যা সর্বাধিক শক্তিশালী কন্নড় সংবাদপত্র। এটি প্রতিষ্ঠা করেছিলেন রামনাথ গোয়েঙ্কা । ১৯৬৭ সালের ৪ নভেম্বর বেঙ্গালুরুতে একটি সংস্করণ দিয়ে শুরু হয়েছিল, আজ বেঙ্গালুরুতে সদর দপ্তর এবং পাঁচটি :গুলবার্গ, ম্যাঙ্গালোর, শিমোগা, হুবলি, বেলগাম এবং গুলবর্গার প্রকাশনা কেন্দ্র থেকে রাজ্য জুড়ে ছড়িয়ে পড়ে। [তথ্যসূত্র প্রয়োজন] রাজীব চন্দ্রশেখরের মালিকানাধীন জুপিটার ক্যাপিটাল ২০১১ সালে পত্রিকাটির ৫১% শেয়ার কিনেছিল। রবি হেগডে জানুয়ারী ২০১৭ এ প্রধান সম্পাদক হিসাবে দায়িত্ব গ্রহণ করেন। কান্নাডাপ্রভা তাঁর সম্পাদনার অধীনে বিশ্বাসযোগ্যতা অর্জন করেছিলেন। সেরা নকশার সংবাদপত্রের জন্য ২০০৫ সাল থেকে পর পর তিনবার কান্নাডা প্রভা মর্যাদাপূর্ণ কর্ণাটক মিডিয়া একাডেমি অ্যাওয়ার্ড জিতেছেন। [তথ্যসূত্র প্রয়োজন] দ্য নিউ ইন্ডিয়ান এক্সপ্রেস, একটি ভারতীয় ইংরেজি ভাষার ব্রডশিট দৈনিক পত্রিকা সখী, একটি পাক্ষিক কন্নড় ভাষার মহিলা ম্যাগাজিন কন্নড় ভাষার সংবাদপত্রের তালিকা কন্নড় ভাষার ম্যাগাজিনের তালিকা ভারতের সংবাদপত্রের তালিকা কর্ণাটকের গণমাধ্যম ভারতের গণমাধ্যম "Today Kannada Prabha Paper"। https://chanakyaloka.com/today-kannada-prabha-epaper-download/। ১৫ জুন ২০২০ তারিখে মূল থেকে আর্কাইভ করা। সংগ্রহের তারিখ ১০ জুন ২০২০।  |ওয়েবসাইট= এ বহিঃসংযোগ দেয়া (সাহায্য) "Sakhi"। sakhiexpress.epapr.in। ১০ জুন ২০২০ তারিখে মূল থেকে আর্কাইভ করা। সংগ্রহের তারিখ ১০ জুন ২০২০।  কন্নড় প্রভা ই-পেপার
আব্দুল জলিল প্রধান

আব্দুল জলিল প্রধান বাংলাদেশের রংপুর জেলার রাজনীতিবিদ ও রংপুর-৬ (পীরগঞ্জ) আসনের সাবেক সংসদ সদস্য। আব্দুল জলিল প্রধান রংপুর জেলার পীরগঞ্জ উপজেলায় জন্মগ্রহণ করেন। আব্দুল জলিল প্রধান ১৯৮৬ সালের তৃতীয় ও ১৯৮৮ সালের চতুর্থ জাতীয় সংসদ নির্বাচনে জাতীয় পার্টির মনোনয়নে রংপুর-৬ (পীরগঞ্জ) আসন থেকে সংসদ সদস্য নির্বাচিত হন। "৩য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "৪র্থ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৮ জুলাই ২০১৯ তারিখে মূল (পিডিএফ) থেকে আর্কাইভ করা।
আবুল কালাম আজাদ (রংপুরের রাজনীতিবিদ)

আবুল কালাম আজাদ বাংলাদেশের রংপুর জেলার রাজনীতিবিদ, মুক্তিযোদ্ধা ও রংপুর-৬ (পীরগঞ্জ) আসনের সাবেক সংসদ সদস্য। আবুল কালাম আজাদ ২৬ নভেম্বর ১৯৫০ সালে রংপুর জেলার পীরগঞ্জ উপজেলার কাশেমপুর গ্রামে জন্মগ্রহণ করেন। তার বাবার নাম ডাঃ তসীর উদ্দিন সরকার। ২০০৮ সালের নবম জাতীয় সংসদ নির্বাচনে রংপুর-৬ (পীরগঞ্জ) আসনে শেখ হাসিনা জয়ী হয়ে আসনটি ছেড়ে দিলে ২০০৯ সালের উপনির্বাচনে বাংলাদেশ আওয়ামী লীগের মনোনয়নে আবুল কালাম আজাদ সংসদ সদস্য নির্বাচিত হন। "৯ম জাতীয় সংসদে নির্বাচিত মাননীয় সংসদ-সদস্যদের নামের তালিকা"। জাতীয় সংসদ। বাংলাদেশ সরকার। ২০১৬-১১-২৭ তারিখে মূল থেকে আর্কাইভ করা। সংগ্রহের তারিখ ২০২০-০৬-১০।  "Constituency 24"। www.parliament.gov.bd। ২০২০-০৬-১১ তারিখে মূল থেকে আর্কাইভ করা। সংগ্রহের তারিখ ২০২০-০৬-১০।  "পীরগঞ্জের ঐতিহাসিক পটভূমি"। বাংলাদেশ জাতীয় তথ্য বাতায়ন। ২২ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ২২ আগস্ট ২০২০।
শেখ মুজিবুর রহমান (বাগেরহাটের রাজনীতিবিদ)

শেখ মুজিবুর রহমান বাংলাদেশের বাগেরহাঁট জেলার রাজনীতিবিদ ও বাগেরহাট-১ আসনের সাবেক সংসদ সদস্য। শেখ মুজিবুর রহমান বাগেরহাট জেলায় জন্মগ্রহণ করেন। শেখ মুজিবুর রহমান ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে বাংলাদেশ জাতীয়তাবাদী দলের মনোনয়ন নিয়ে বাগেরহাট-১ (চিতলমারী, মোল্লারহাট ও ফকিরহাট) আসন থেকে সংসদ সদস্য নির্বাচিত হন। তিনি ১৯৯১ সালের পঞ্চম, ১২ জুন ১৯৯৬ সালের সপ্তম ও ২০০১ সালের অষ্টম জাতীয় সংসদ নির্বাচনে বিএনপির প্রার্থী হিসেবে একই আসন থেকে পরাজিত হয়েছিলেন। "৬ষ্ঠ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৫ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "শেখ মুজিবুর রহমান, আসন নং: ৯৫, বাগেরহাট-১, দল: বিএনপি (ধানের শীষ)"। দৈনিক প্রথম আলো। সংগ্রহের তারিখ ১০ জুন ২০২০।
বিক্রম ঔর বেতাল

বিক্রম ঔর বেতাল (ইংরেজি : Vikram Aur Betaal) : হল ভারতীয় টেলিভিশনের ধারাবাহিক, যাকে দূরদৰ্শনে প্ৰচারিত হত৷ ধারাবাহিকটিতে হিন্দুু পৌরাণিক কথা আছে৷ কিংবদন্তি রাজা বিক্রম (বিক্ৰমাদিত্য বলে অনুমান করা হয়) ও বেতাল (পশ্চিমী সাহিত্যে পিশাচের অনুরূপ আত্মা)-কে নিয়ে একটি কাহিনীর আধারে ধারাবাহিকটি প্ৰচারিত হয়েছিল৷ ধারাবাহিকটি দুপুর চারটার সময় (ভারতীয় প্রমাণ সময়) সম্প্রচার করা হত৷ বিক্রম ও বেতাল একাদশ শতাব্দীতে কাশ্মীরী কবি সোমদেব ভট্টের “বেতাল পঞ্চবিংশতি”র আধারে রচিত ধারাবাহিক৷ এই ধারাবাহিকটিতে মোট ২৬ টা পর্ব আছে। প্ৰত্যেকটি পর্বে একটাকরে রূপকথা আছে৷ "বিক্রম ঔর বেতাল"। ১৪ মে ২০২০।  "Vikram aur Betal"। ১৪ মে ২০২০।  "Stories of Vikram Betaal"। ১৪ মে ২০২০। ২৯ মে ২০১৮ তারিখে মূল থেকে আর্কাইভ করা। সংগ্রহের তারিখ ১০ জুন ২০২০।  "25 Vikram Betal Stories"। ১৪ মে ২০২০। ১০ জুন ২০২০ তারিখে মূল থেকে আর্কাইভ করা। সংগ্রহের তারিখ ১০ জুন ২০২০।
এম এ খায়ের

এম এ খায়ের বাংলাদেশের বাগেরহাট জেলার রাজনীতিবিদ ও মুক্তিযোদ্ধা। তিনি খুলনা-১ ও বাগেরহাট-১ আসনের সংসদ সদস্য ছিলেন। এম এ খায়ের বাগেরহাট জেলার মোল্লাহাট উপজেলায় জন্মগ্রহণ করেন। এম এ খায়ের একজন মুক্তিযোদ্ধা ছিলেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি খুলনা-১ আসন থেকে ও ১৯৮৬ সালের তৃতীয় জাতীয় সংসদ নির্বাচনে বাগেরহাট-১ আসন থেকে বাংলাদেশ আওয়ামী লীগের প্রার্থী হিসেবে সংসদ সদস্য নির্বাচিত হন। "বাগেরহাট-১ আসনে আওয়ামী লীগ জয় ধরে রাখতে ব্যস্ত, বিএনপির ৫ নেতা মাঠে"। আমাদের সময়.কম। ১০ অক্টোবর ২০১৮। ১০ জুন ২০২০ তারিখে মূল থেকে আর্কাইভ করা। সংগ্রহের তারিখ ১০ জুন ২০২০।  "১ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৯ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "৩য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।
সৈয়দ মোজাহিদুর রহমান

সৈয়দ মোজাহিদুর রহমান বাংলাদেশের বাগেরহাট জেলার রাজনীতিবিদ ও তৎকালীন খুলনা-১ (বর্তমান বাগেরহাট-১) আসনের সাবেক সংসদ সদস্য। সৈয়দ মোজাহিদুর রহমান বাগেরহাঁট জেলায় জন্মগ্রহণ করেন। সৈয়দ মোজাহিদুর রহমান ১৯৭৯ সালের দ্বিতীয় জাতীয় সংসদ নির্বাচনে তৎকালীন খুলনা-১ (বর্তমান বাগেরহাট-১) আসন থেকে বাংলাদেশ জাতীয়তাবাদী দলের প্রার্থী হিসেবে সংসদ সদস্য নির্বাচিত হন। ১৯৮৬ সালের তৃতীয় জাতীয় সংসদ নির্বাচনে তিনি জাতীয় পার্টির প্রার্থী হিসেবে বাগেরহাট-১ আসন থেকে পরাজিত হয়েছিলেন। "১ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৯ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "বাগেরহাট-১ আসনে আওয়ামী লীগ জয় ধরে রাখতে ব্যস্ত, বিএনপির ৫ নেতা মাঠে"। আমাদের সময়.কম। ১০ অক্টোবর ২০১৮। ১০ জুন ২০২০ তারিখে মূল থেকে আর্কাইভ করা। সংগ্রহের তারিখ ১০ জুন ২০২০।
ভিডিও গেম

ভিডিও গেমস হচ্ছে এক ধরনের ইলেকট্রনিক গেম‌স যা ব্যবহারকারীর সাথে ভিডিও ডিভাইসে পারস্পরিক প্রতিক্রিয়া সৃষ্টি করে। ভিডিও গেমসকে আজকাল তার জনপ্রিয়তার জন্যে যন্ত্রে ডিসপ ডিভাইসে ব্যবহৃত হয়। ভিডিও গেমস খেলার জন্য যে সকল ইলেকট্রনিক সিস্টেম ব্যবহৃত হয় তাকে বলা হয় প্লাটফর্ম। যেমন পার্সোনাল কম্পিউটার এবং ভিডিও গেম কনসোল। তাছাড়া ভিডিও গেমস ব্যবহৃত হয় ইনপুট ডিভাইজ। যেমন পি.এস.পিতে খেলার জন্য ব্যবহৃত গেম কন্ট্রোলার, জয়স্টিক। কম্পিউটারে খেলার জন্য কী-বোর্ড ও মাউস ব্যবহৃত হয়। ভিডিও গেমের ইতিহাস জন্য ফিরে যেতে হবে ১৯৪০-এর দশকে, যখন থমাস টি. গোল্ডস্মিথ জুনি. এবং এস্টেল রে ম্যানন কর্তৃক যুক্তরাষ্ট্রের প্যাটেন্টে আবেদন করে একটি আবিস্কারের জন্য যা তারা বর্ণনা করে ''বিনোদনমূলক ক্যাথোড রে টিউব ডিভাইস''। কিন্তু ভিডিও গেম জনপ্রিয়তায় পৌছায় না সত্তুর আশির দশকের আগে যতদিননা পর্যন্ত সাধারণ মানুষ '''আর্কেড গেম্‌স''', কনসোল গেম্‌স, হোম কম্পিউটার গেমস্ এর সাথে পরিচিত হয়। সেই থেকে এখন পর্যন্ত, ভিডিও গেম বিনোদনের জন্য একটি জনপ্রিয় মাধ্যম এবং আধুনিক সংস্কৃতির অঙ্গ। ২০১৩ পর্যন্ত আট প্রজন্মের ভিডিও গেম কনসোল রয়েছে। যেসব গেমস সাধারণত কম্পিউটারে খেলা হয়ে থাকে তাকে কম্পিউটার গেমস্ বলে। বর্তমানে ডেস্কটপ কম্পিউটারে গেমস খেলা, বেশি জনপ্রিয় হয়ে উঠেছে। সাধারণত গেম সফটওয়্যার হিসেবে থাকে। এটি ইন্টারনেট থেকে ডাউনলোড করে অথবা কিনে খেলা যায়। এছাড়াও গেমসের বিভিন্ন সিডি বা ডিস্ক পাওয়া যায়। এছাড়াও বিভিন্ন অনলাইন গেমসও রয়েছে। আর্কেড গেম্‌স (ইংরেজি: Arcade games) (অথবা কয়েন-আপ) হচ্ছে মুদ্রা-নির্ভর বিনোদন-মূলক যন্ত্র, যা সাধারণত শুঁড়িখানা এবং বিভিন্ন বিনোদন দানকারী স্থাপনা(য়) স্থলভিষিক্ত থাকে। অধিকাংশই ভিডিও গেম, পিনবল যন্ত্র এবং যান্ত্রিক বৈদ্যুতিক গেম (যেমন ক্লাও ক্রেনস্)। কনসোল গেমস হচ্ছে এমন গেমস যা কিছু বিশেষ ইলেক্ট্রনিক যন্ত্রে খেলা হয়ে থাকে। এসব যন্ত্রকে গেম কনসোল বলা হয়ে থাকে। কিছু উল্লেখযোগ্য গেম কনসোল হলঃ এক্সবক্স, প্লেস্টেশন, নিনটেন্ডো, ডব্লিউআইআই ইত্যাদি। হ্যান্ডহেল্ড গেমস হল এমন গেমস যা এক হাতে বহনযোগ্য এক প্রকার ছোট যন্ত্রে খেলা হয়ে থাকে। এসব যন্ত্রকে হ্যান্ডহেল্ড ডিভাইস বলে। এ যন্ত্রে একটি স্ক্রিন, একটি স্পীকার এবং কিছু বাটন থাকে। ১৯৭০ সালের দিকে এসব গেমের উৎপত্তি ঘটে। ২০০০ সাল পর্যন্ত এসব গেম অনেক জনপ্রিয় ছিল। মোবাইল গেমসের আবিষ্কারের পর এর জনপ্রিয়তা কমতে থাকে। পরবর্তীতে কম্পিউটার গেমস, মোবাইল গেমস এবং কনসোল গেমসের উন্নতি ঘটায় এ জাতীয় গেম জনপ্রিয়তা হারায়। যেমন: গেইম বয়। যেসমস্ত গেইম মোবাইল এ খেলা হয়ে থাকে তাকে মোবাইল গেইম বলে। বিংশ শতাব্দীর শেষের দিকে এ জাতীয় গেইমের উদ্ভব ঘটে। সর্বপ্রথম আবিষ্কৃত মোবাইল গেইম হলো টেট্রিস (Tetris) যা Hagenuk MT-2000 ফোনে ১৯৯৪ সালে প্রথম পাওয়া যায়। এরপর নোকিয়া তাদের নোকিয়া ৬৬১০ (Nokia 6610) ফোনে Snake গেমটি যুক্ত করে যা পরবর্তীতে অনেক জনপ্রিয়তা লাভ করে। উইকিমিডিয়া কমন্সে ভিডিও গেম সংক্রান্ত মিডিয়া রয়েছে।
প্রফুল্ল কুমার মন্ডল

প্রফুল্ল কুমার মন্ডল বাংলাদেশের খুলনা জেলার রাজনীতিবিদ, আইনজীবী ও খুলনা-১ আসনের সাবেক সংসদ সদস্য। প্রফুল্ল কুমার মন্ডল খুলনা জেলায় জন্মগ্রহণ করেন। প্রফুল্ল কুমার মন্ডল একজন আইনজীবী। তিনি ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে খুলনা-১ আসন থেকে বাংলাদেশ জাতীয়তাবাদী দলের প্রার্থী হিসেবে সংসদ সদস্য নির্বাচিত হন। ১২ জুন ১৯৯৬ সালের সপ্তম জাতীয় নির্বাচনে তিনি বিএনপির প্রার্থী হিসেবে একই আসন থেকে পরাজিত হন। "৬ষ্ঠ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৫ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "একাদশ সংসদ নির্বাচনে খুলনা-১ আসন শেষ মূর্হুতে জমে উঠেছে"। ইউনিক নিউজ (ইংরেজি ভাষায়)। ২০১৮-১২-২৩। ২০২০-০৬-১০ তারিখে মূল থেকে আর্কাইভ করা। সংগ্রহের তারিখ ২০২০-০৬-১০।
অসীম গুণফল

গণিতে অসীম গুণফলকে (infinite product) নিম্নলিখিতভাবে সংজ্ঞায়িত করা হয়। মিশ্র সংখ্যার কোনো শ্রেণী a1, a2, a3, ... এর জন্য গুণফল ∏ n = 1 ∞ a n = a 1 a 2 a 3 ⋯ {\displaystyle \prod _{n=1}^{\infty }a_{n}=a_{1}a_{2}a_{3}\cdots } এর আংশিক গুণফল a1a2...an এর সীমাকে অসীম গুণফল বলা হয়, যখন n অসীমের দিকে অগ্রসর হয়। যখন সীমার অস্তিত্ব থাকে, এবং মান অশূন্য হয়, তখন গুণফল অভিসারী (converging) হয়, নচেৎ গুণফল অপসারী (diverging) হয়। π এর মান এক অসীম গুণফলরূপে লেখা যায়: 2 π = 2 2 ⋅ 2 + 2 2 ⋅ 2 + 2 + 2 2 ⋅ ⋯ {\displaystyle {\frac {2}{\pi }}={\frac {\sqrt {2}}{2}}\cdot {\frac {\sqrt {2+{\sqrt {2}}}}{2}}\cdot {\frac {\sqrt {2+{\sqrt {2+{\sqrt {2}}}}}}{2}}\cdot \;\cdots } π 2 = ( 2 1 ⋅ 2 3 ) ⋅ ( 4 3 ⋅ 4 5 ) ⋅ ( 6 5 ⋅ 6 7 ) ⋅ ( 8 7 ⋅ 8 9 ) ⋅ ⋯ = ∏ n = 1 ∞ ( 4 n 2 4 n 2 − 1 ) . {\displaystyle {\frac {\pi }{2}}={\Big (}{\frac {2}{1}}\cdot {\frac {2}{3}}{\Big )}\cdot {\Big (}{\frac {4}{3}}\cdot {\frac {4}{5}}{\Big )}\cdot {\Big (}{\frac {6}{5}}\cdot {\frac {6}{7}}{\Big )}\cdot {\Big (}{\frac {8}{7}}\cdot {\frac {8}{9}}{\Big )}\cdot \;\cdots =\prod _{n=1}^{\infty }\left({\frac {4n^{2}}{4n^{2}-1}}\right).} অসীম গুণফলের সঙ্গে সম্পর্কিত একটি গুরুত্বপূর্ণ ফলাফল এই যে সমস্ত সম্পূর্ণ অপেক্ষককে (entire function) f(z) সম্পূর্ণ অপেক্ষকসমূহ, যার সর্বাধিক একটিই মূল আছে, তার অসীম গুণফলরূপে প্রকাশ করা যায়। নীচে কিছু অপেক্ষকের অসীম গুণফলরূপে মান দেওয়া হয়েছে:
বঙ্গবন্ধু (দ্ব্যর্থতা নিরসন)

বঙ্গবন্ধু বাংলা ভাষার একটি শব্দ যার অর্থ "বাংলার বন্ধু"। এটি সাধারণত বাংলাদেশের প্রথম রাষ্ট্রপতি শেখ মুজিবুর রহমানকে বোঝাতে এবং তাকে শ্রদ্ধা জানাতে ব্যবহৃত হয়। বঙ্গবন্ধু বলতে আরও বোঝানো যেতে পারে: বঙ্গবন্ধু ভবন - বাংলাদেশের ঢাকায় অবস্থিত একটি যাদুঘর বঙ্গবন্ধু সেতু বাংলাদেশে অবস্থিত একটি সেতু বঙ্গবন্ধু আন্তর্জাতিক সম্মেলন কেন্দ্র বঙ্গবন্ধু জাতীয় স্টেডিয়াম - বাংলাদেশের ঢাকার একটি স্টেডিয়াম বঙ্গবন্ধু শেখ মুজিব মেডিকেল বিশ্ববিদ্যালয় - বাংলাদেশের ঢাকার একটি বিশ্ববিদ্যালয় বঙ্গবন্ধু শেখ মুজিব সাফারি পার্ক বাংলাদেশে অবস্থিত একটি পার্ক বঙ্গবন্ধু-১ - একটি বাংলাদেশি কৃত্রিম উপগ্রহ বঙ্গবন্ধু কাপ - একটি বাংলাদেশী ফুটবল প্রতিযোগিতা| বিষয়শ্রেণী:শেখ মুজিবুর রহমানের স্মারক শেখ মুজিবুর রহমানের নামে নামকরণের তালিকা এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
ক্লোনাইড

ক্লোনাইড একটি কানাডিয়ান ভিত্তিক মানব ক্লোনিং সংস্থা বাহামার একটি কোম্পানী হিসাবে নিবন্ধিত। ১৯৯৭ সালে প্রতিষ্ঠিত, এটি ইউএফও রায়লিজমের ধর্মের সাথে দার্শনিক সম্পর্ক রয়েছে, যেখানে অমরত্ব অর্জনের প্রথম পদক্ষেপ হিসাবে ক্লোনিংকে দেখা হয়। ২০০২ সালের ২৭ ডিসেম্বর ক্লোনেইডের প্রধান নির্বাহী, ব্রিজিত বোইসেলিয়ার দাবি করেন যে, ইভ নামে একটি ক্লোন শিশু জন্মগ্রহণ করে। মিডিয়া কভারেজগুলো গুরুতর সমালোচনা ও নৈতিক বিতর্ককে সৃষ্টি কে যা এক বছরেরও বেশি সময় ধরে চলে। ৩১ শে মে, ১৯৯৭ তারিখে জনপ্রিয় বিজ্ঞান ম্যাগাজাজিনের নতুন বিজ্ঞানী একটি বিষয় বলেছিলেন যে আন্তর্জাতিক রায়লিয়ান পদক্ষেপ মানব ক্লোনিংয়ের গবেষণা ও উন্নয়ন তহবিলের জন্য একটি কোম্পানি প্রতিষ্ঠা করে। "The day a cult that believes in space aliens announced a cloned human baby in Florida"। The Miami Herals। ডিসেম্বর ৩০, ২০১৮।
ফ্রান্সের জাতীয় উৎসব

ফ্রান্সের জাতীয় উৎসব (ফরাসি: Fête Nationale ফেত্‌ নাসিওনাল্‌; ইংরেজি ভাষায়: Bastille Day) প্রতি বছর ১৪ই জুলাই উদ্‌যাপন করা হয়। ফ্রান্সের সাধারণ মানুষের মুখের ভাষায় এটি ল্য ক্যাতৌযে জুইয়ে (le quatorze juillet) অর্থাৎ ১৪ই জুলাই নামে পরিচিত। এই উৎসবে ১৭৮৯ সালের ১৪ই জুলাই তারিখে ফ্রান্সের সাধারণ জনগণের বাস্তিল দুর্গ দখলের ঘটনাকে স্মরণ করা হয়। ঐ ঘটনাটিকে ফরাসি বিপ্লব ও আধুনিক ফ্রান্সের একটি প্রতীক হিসেবে গণ্য করা হয়। ফ্রান্সের রাষ্ট্রপতির সম্মুখে প্যারিসের শঁজেলিজে অ্যাভেনিউতে ১৪ই জুলাই সকালে উৎসব শুরু হয়। একোল পলিতেকনিক, একোল স্পেসিয়াল মিলিতের দ্য সাঁ-সির, একোল নাভাল, ইত্যাদি বিদ্যালয়ের ক্যাডেটদের কুচকাওয়াজ, সাধারণ সৈন্যদের কুচকাওয়াজ, সাঁজোয়া গাড়ির বহর, ইত্যাদি চলতে থাকে। উপরে আকাশে পাত্রুই দে ফ্রঁসের বিমানগুলি উড়ে যায়। সম্প্রতি ফ্রান্সের মিত্রদেশের সৈন্যরাও এই কুচকাওয়াজে অংশ নেবার আমন্ত্রণ পান। এই দিন ফ্রান্সের রাষ্ট্রপতি সাধারণত দেশের অবস্থা সম্পর্কে একটি সাক্ষাৎকার দেন এবং ছোট অপরাধীদের ক্ষমা করে দেন। "Bastille Day – 14th July"। Official Website of France। ১৫ জুলাই ২০১৪ তারিখে মূল থেকে আর্কাইভ করা। A national celebration, a re-enactment of the storming of the Bastille [...] Commemorating the storming of the Bastille on 14th July 1789, Bastille Day takes place on the same date each year. The main event is a grand military parade along the Champs-Élysées, attended by the President of the Republic and other political leaders. It is accompanied by fireworks and public dances in towns throughout the whole of France.  "La fête nationale du 14 juillet"। Official Website of Elysée।
পোল ভের্লেন

পোল-মারি ভের্লেন (ফরাসি: Paul-Marie Verlaine) (৩০ মার্চ, ১৮৪৪ - ৮ জানুয়ারি, ১৮৯৬) একজন প্রতীকীবাদী ফরাসি কবি। তিনি আন্তর্জাতিক ও ফরাসি সাহিত্যের ফাঁ দ্য সিয়েক্‌ল পর্বের একজন অন্যতম শ্রেষ্ঠ প্রতিনিধি হিসেবে পরিগণিত। এই ফরাসি নামটির বাংলা প্রতিবর্ণীকরণে উইকিপিডিয়া:বাংলা ভাষায় ফরাসি শব্দের প্রতিবর্ণীকরণ শীর্ষক রচনাশৈলী নিদের্শিকাতে ব্যাখ্যাকৃত নীতিমালা অনুসরণ করা হয়েছে। উইকিপিডিয়ার সহপ্রকল্পেপোল ভের্লেন কমন্স হতে মিডিয়া উইকিউক্তি হতে উক্তিসমূহ উইকিসংকলন হতে পাঠ্যসমূহ উইকিউপাত্ত হতে উপাত্ত গুটেনবের্গ প্রকল্পে Paul Verlaine-এর সাহিত্যকর্ম ও রচনাবলী (ইংরেজি) ইন্টারনেট আর্কাইভে পোল ভের্লেন কর্তৃক কাজ বা সম্পর্কে তথ্য লিব্রিভক্সের পাবলিক ডোমেইন অডিওবুকসে পোল ভের্লেন Free scores of works by পোল ভের্লেন in the Choral Public Domain Library (ChoralWiki) (ফরাসি ভাষায়) Works by Paul Verlaine at Webnet (ফরাসি ভাষায়) Works by Paul Verlaine in PDF at Livres et Ebooks (ইংরেজি ভাষায়) Resignation and Other Poems at New Translations (not operational 02/09/2019) Four poems by Verlaine, translated by Norman R. Shapiro, with original French texts ফাইন্ড এ গ্রেইভে পোল ভের্লেন (ইংরেজি) টেমপ্লেট:Poète maudit
মুক্ত ভালোবাসা

মুক্ত ভালোবাসা হচ্ছে একটি সামাজিক আন্দোলন যার মূল প্রতিপাদ্য বিষয় হল নারীপুরুষের প্রেম-ভালোবাসা এবং যৌনতা থেকে পরিবার, সমাজ এবং রাষ্ট্রের হস্তক্ষেপ রহিতকরণ। মুক্ত ভালবাসার অধিকাংশ নীতিই উদারনীতিবাদের মূল ভাবধারাকে সমর্থন করে। মুক্ত ভালবাসা আন্দোলন ব্যক্তির ব্যক্তিগত জীবন হতে রাষ্ট্র ও ধর্মের হস্তক্ষেপ হতে স্বাধীনতা চায়। এই আন্দোলন সকল প্রাপ্ত বয়স্ক মানুষের মধ্যে সকল প্রকার আবেগময় ও যৌন সম্পর্কে তৃতীয় পক্ষের সম্মান ও শ্রদ্ধা আশা করে। শুধু তাই না, কিছু মুক্ত ভালবাসা বিষয়ক লেখায় বলা হয়েছে, রাষ্ট্রীয় আইনি বাঁধা ছাড়াই যৌন সম্পর্ক স্থাপনের অধিকার সকল নারী ও পুরুষের আছে। এই নীতিতে পুরুষতন্ত্রবাদের ঘোর বিরোধিতা করা হয় কারণ পুরুষতন্ত্রবাদ নারী ও পুরুষের বন্ধুত্ব সমর্থন করেনা। পুরুষতন্ত্রবাদী নীতিতে নারীদের অভিভাবক তাদের পছন্দ মত এক আয়-রোজগারওয়ালা পুরুষের সঙ্গে বিয়ে দেয়, এবং নারীরা সেখানে বাচ্চা জন্ম দেয়, সংসার করে এবং রক্ষণশীল পারিবারিক রীতিনীতি মেনে চলে যা নারীদের স্বাধীনতা এবং সুস্থ সমাজ বিকাশের পথে অন্তরায়। বিংশ শতাব্দী থেকে আধুনিক ইউরোপীয় সমাজের তরুণ-তরুণীরা বিয়ে ছাড়াই একত্রবাসের মত পদ্ধতি গ্রহণ করেছে কারণ তারা বিয়েকে একটি পুরুষতন্ত্রবাদী প্রতিষ্ঠান হিসেবে দেখে আসছে। McElroy, Wendy. "The Free Love Movement and Radical Individualism." Libertarian Enterprise .19 (1996): 1. Dan Jakopovich, Chains of Marriage, Peace News ওয়েব্যাক মেশিনে আর্কাইভকৃত ১৪ মে ২০১১ তারিখে Spurlock, John C. Free Love Marriage and Middle-Class Radicalism in America. New York, NY: New York UP, 1988.